CELEX: 32017D2223
Language: hu
Date: 2017-11-30 00:00:00
Title: A Bizottság (EU, Euratom) 2017/2223 végrehajtási határozata (2017. november 30.) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Belgium számára való engedélyezéséről szóló 90/177/Euratom, EGK határozat módosításáról (az értesítés a C(2017) 7860. számú dokumentummal történt)

2.12.2017   
               
               
                  HU
               
               
                  Az Európai Unió Hivatalos Lapja
               
               
                  L 318/35
               
            A BIZOTTSÁG (EU, Euratom) 2017/2223 VÉGREHAJTÁSI HATÁROZATA
      (2017. november 30.)
      a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Belgium számára való engedélyezéséről szóló 90/177/Euratom, EGK határozat módosításáról
      
         
            (az értesítés a C(2017) 7860. számú dokumentummal történt)
         
      
      (Csak a holland és a francia nyelvű szöveg hiteles)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Európai Atomenergia-közösséget létrehozó szerződésre,
      tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
      a saját forrásokkal foglalkozó tanácsadó bizottsággal folytatott konzultációt követően,
      mivel:
      
                  (1)
               
               
                  A 2006/112/EK tanácsi irányelv (2) 371. cikke értelmében Belgium az 1978. január 1-jén általa alkalmazott feltételek mellett továbbra is mentesítheti az irányelv X. mellékletének B. részében említett ügyleteket. E cikkel összhangban az említett ügyleteket figyelembe kell venni a héasajátforrás-alap meghatározásához.
               
            
                  (2)
               
               
                  A 90/177/Euratom, EGK bizottsági határozat (3) értelmében Belgium a 2006/112/EK irányelv X. melléklete B. részének 11. és 12. pontjában említett ügyletek tekintetében, a repülőgépek és hadihajók vonatkozásában közelítő becsléseket alkalmazhat.
               
            
                  (3)
               
               
                  A 2006/112/EK irányelv X. melléklete B. részének 11. és 12. pontjában említett ügyletek tekintetében Belgium részére megadott engedélyek időbeli hatálya nem korlátozott. Az átláthatóság és a jogbiztonság érdekében célszerű korlátozni ezen engedélyek alkalmazhatóságának időbeli hatályát.
               
            
                  (4)
               
               
                  A 90/177/Euratom, EGK határozatot ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      A 90/177/Euratom, EGK határozat 2. cikke 5. és 6. pontjának szövege helyébe az alábbi szöveg lép:
      
         
                     „5.
                  
                  
                     2020. december 31-ig állami intézmények által használtrepülőgépek értékesítése, átalakítása, javítása, karbantartása, haszonbérbe adása és bérbeadása, ideértve az azokba beépített, vagy azok üzemeltetéséhez használt berendezéseket (a 2006/112/EK tanácsi irányelv (*1) X. melléklete B. részének 11. pontja);
                  
               
                     6.
                  
                  
                     2020. december 31-ig hadihajók értékesítése, átalakítása, javítása, karbantartása, haszonbérbe adása és bérbeadása (a 2006/112/EK irányelv X. melléklete B. részének 12. pontja).
                  
               
      2. cikk
      E határozat címzettje a Belga Királyság.
      
         Kelt Brüsszelben, 2017. november 30-án.
         
            
               a Bizottság részéről
            
            Günther OETTINGER
            
               a Bizottság tagja
            
         
      
      
         (1)  HL L 155., 1989.6.7., 9. o.
      
      
         (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
      
         (3)  A Bizottság 90/177/Euratom, EGK határozata (1990. március 23.) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Belgium számára való engedélyezéséről (HL L 99., 1990.4.19., 24. o.).